Mundtlig aftale AaB har ifølge avisen indgået en mundtlig aftale med svenske Magnus Haglund. I øjeblikket træner han Elfsborg. I Aalborg har AaBs sportsdirektør Lynge Jakobsen ingen kommentarer til Ekstra Bladets historie. - Jeg kommenterer først noget, når vi kan melde noget konkret ud, siger Lynge Jakobsen til TV2/NORD. Forsøgte tidligere Magnus Haglund har tidligere været i spil som træner for AaB. AaB forsøgte at hente ham allerede i foråret. Her skulle han afløse Erik Hamrén. Den gang gik aftalen i vasken fordi Elfsborg ikke ville slippe ham. Magnus Haglund har kontrakt med Elfsborg flere år endnu. Allan Kuhn? Ekstra Bladet skriver også, at Magnus Haglund tager sin assistenttræner med. Hvad det i så fald vil betyde for den nuværende assistenttræner i AaB, Allan Kuhn, må tiden vise. AaB i problemer AaB har store problemer i Superligaen, hvor holdet ligger og roder i bunden, samtidig med at klubben spiller Champions League.

Referat:
Magnus Haglund bliver ny træner i AaB. Det er en realitet ifølge Ekstra Bladet.